112 G. A. ENSCHEDE 



materiae in corporibus vivis; addidit autem quae facerent ad defensionera 

 suam ab iis quibus inculpabatur. Quum hanc dissertationem , vel potius se 

 ipse, defendere vellet, adversariis publicum indixit certamen, quod, multis 

 auditum et disputatum concurrentibus , felicissimo eventu non .caruit. Nempe 

 Iis ita quodammodo exstincta fuisse videtur; quod partim etiam factum, 

 quia collegae eius theologi steterunt ab eius partibus, inprimisque BRAUNIUS, 

 vir strenuus et acris indolis litigandique artis peritissimus , quippe qui 

 plures sustinuifc lites , quam multi duces proelia commiserunt. 



Nihilominus BERNOULLIUS multis de heresi suspectus mansit; quod tot 

 molestias ei peperit, ut biennio elapso ex litium initio nondum rem silen- 

 tio demittere se posse censeret. Itaque rectoris munus deponens oratio- 

 nem habuit, quam ipse profi tebatur , apologiam esse pro sua fama, honore, 

 religionc. 



Eadem vitae periodo, qua propter suas in religione opiniones in repre- 

 hensionem incurrebat, simul insignia tulit documenta, merita in doctrinis 

 iusto pretio aestimari perrexisse. Nee mirum; nam quum in hac urbe 

 degeret non desiit excolere et perficere analysin. Cum academia Gallica, 

 penultimo anno seculi decimi septimi , novo modo componeretur, id ei 

 concedebatur ut exteros octo socios sibi adsciscere liceret. Inter octo 

 eruditissimos et praeclaros illos exteros, quos sibi delegit, non soluru 

 NEWTONUS et LEIBNITIUS fuerunt, sed etiam BERNOULLIUS uterque. Quin 

 quuui biennio post Elector Brandenburgensis Berolini academiam doctrinis 

 colendis conderet, illi quoque socios adscripsit BERNOULLIOS. Similique 

 honore affectus- est postea JOHANNES Londini, Boloniae et Petropoli. 



Academiae Groninganae non contigit virum eximium usque ad obitum pos- 

 sidere. Duobus lustris elapsis, per quod temporis spatium , ut vidimus, 

 ubn mediocriter fuit turn vituperatus turn honoratus , rediit in urbem in qua 

 in lucem fuit editus. Nempe reliquerant ibi ipse et uxor parentes, qui 

 magis usque reditum eius sibi expetiverunt. Illi desiderio parentum ob- 

 secutus suscepit tandem cum suis iter in patriam; idque fortasse ibi habi- 

 tatum, certe non ut Groningam rediret. Profectus autem est ex urbe 

 nostra eodem die, quo Basileae celebrabantur exsequiae fratris IACOBI, 

 cuius morbus gravis eum latebat, cuius obitum in ipso itinere demum 

 intellexit. 



